Pri izbiri parketov na našo odločitev vplivajo sledeči dejavniki:
1. IZGLED  torej barva in dimenzija parketa. Na razpolago je veliko najrazličnejših drevesnih vrst, od najbolj belih (npr. javor) do skoraj povsem črnih (npr. wenge), različnih struktur in dimenzij.
2. HIGROSKOPIČNOST LESA je lastnost lesa, ki odraža njegovo sposobnost sprejemanja in oddajanja vlage. Zaradi tega je pri manj stabilnih drevesnih vrstah primerneje izbrati dvo ali tri slojne parkete. Izberimo kvalitetnega proizvajalca, saj je pri teh obdelava veliko natančnejša, lakiranje obstojnejše… V primeru masivnih parketov izberemo stabilnejše drevesne vrste, kot so npr. merbau, tik, iroko, doussie, bambus….
3. TRDOTA LESA  pomeni, koliko je les odporen na poškodbe. Pri tem je primernejša izbira trših drevesnih vrst, kot so npr. ipe (po lestvici janka kar 2,8-krat trši od hrastovega lesa), jatoba, merbau, bambus strand, tik, kanadski javor …
4. TOPLOTNA IZOLATIVNOST  pomeni sposobnost prevajanja toplote in je posebno pomembna pri talnem gretju. Zato v primeru talnega ogrevanja izbiramo tanjše, običajno dvo slojne parkete.
Glede na zgoraj zapisane lastnosti priporočamo sledečo izbiro:
V primeru talnega ogrevanja in če vam optično ustrezajo manj stabilne drevesne vrste, vsekakor izberemo 2-slojni izgotovljeni parket debeline 9 do 11mm. Če pa želimo na tleh trajen masiven parket, izbirajmo med stabilnejšimi drevesnimi vrstami merbau, doussie, tik, temni, svetli ali strand bambus itd…, saj masivni parketi zahtevajo bistveno skrbnejše vzdrževanje ustrezne klime v prostoru.
Le ob pravilni izbiri boste s parketom tudi dolgoročno zadovoljni.